अल्फ़ा सॅटाए तारा

अल्फ़ा सॅटाए (Alpha Ceti), जिसका बायर नाम भी यही (α Cet, α Ceti) है और जो मेंकार (Menkar) के नाम से भी जाना जाता है, सीटस तारामंडल का दूसरा सब से रोशन तारा है। इस तारामंडल में केवल बेटा सॅटाए तारा ही इस से अधिक रोशन है। यह एक लाल दानव तारा है और हमारे सौर मंडल से लगभग 250 प्रकाशवर्ष दूर स्थित है। इसका औसत सापेक्ष कांतिमान (यानि चमक का मैग्निट्यूड) +2.54 है।

वर्णन 
अल्फ़ा सॅटाए एक M1.5 IIIa श्रेणी का तारा है जिसका भीतरी हाइड्रोजन ईंधन संलयन में प्रयोग होकर समाप्त हो चुका है, और जिस से यह मुख्य अनुक्रम का अन्त कर आकार में फूलकर एक दानव तारा बन गया है। इसका द्रव्यमान हमारे सूरज के द्रव्यमान का 2 गुना से अधिक और व्यास हमारे सूरज के व्यास का 89 गुना है। इसका प्रकाशमंडल (फ़ोटोस्फ़्येर) बहुत बड़ा है, जिस कारण से इसके सतही तापमान 3,795 केल्विन (तुलना के लिए सूर्य का सतही तापमान 5,778 केल्विन है) होने के बावजूद, इसका निरपेक्ष कांतिमान (चमक) हमारे सूरज की चमक से 1,455 गुना है। खगोलशास्त्री अनुमान लगाते हैं कि समय के साथ यह अपनी बाहरी परते उड़ाकर अपने इर्दगिर्द एक ग्रहीय नीहारिका बना लेगा और स्वयं एक सफ़ेद बौना बन जाएगा।

इन्हें भी देखें 
 दानव तारा
 सीटस तारामंडल

सन्दर्भ 

सीटस तारामंडल
ऍम-प्रकार दानव तारे